Nëse deri më tani jemi mësuar me një mot të ftohtë dhe me temperatura që u ulën ndjeshëm, gjërat duket se do të ndryshojnë.
Moti do të na surprizojë me temperatura disi më të larta.
Ditën e sotme do të vijojë dominimi i motit të kthjellët në jug dhe zonat qendrore, por kthjellime dhe vranësira të shpeshta do të ketë në zonat veriore dhe verilindore të vendit.
Pjesa e dytë e ditës paraqitet kryesisht e kthjellët në të gjithë vendin përjashtuar vranësira të përkohshme në ekstremin verior dhe zonat lindore të territorit.
Sipas MeteoAlb, temperaturat e ajrit mbeten konstante në mëngjes, por rritje me 2 – 3°C do pësojnë vlerat termike të mesditës duke e ngjitur maksimumin në 13°C.
Por Krishtlindje të nxehta do jenë ato të Australisë.
Banorët e Sidnejit kanë vërshuar në plazh për të pritur festën.
Temperaturat kanë shkuar në 30 gradë celsius.